*Likumprojekts*

**Grozījumi**[**Militārā dienesta likumā**](https://likumi.lv/ta/id/63405-militara-dienesta-likums)

Izdarīt [Militārā dienesta likumā](https://likumi.lv/ta/id/63405-militara-dienesta-likums) (Latvijas Republikas Saeimas un Ministru Kabineta Ziņotājs, 2002, 14. nr.; 2003, 2., 15. nr.; 2004, 14. nr.; 2005, 8. nr.; 2006, 14. nr.; 2007, 10. nr.; 2008, 3. nr.; 2009, 2., 14., 15., 21. nr.; Latvijas Vēstnesis, 2009, 200. nr.; 2010, 51./52., 178. nr.; 2012, 203. nr.; 2013, 40., 187., 191. nr.; 2015, 49., 245. nr.; 2017, 236. nr.; 2019, 57. nr.; 2019, 212. nr.; 2020, 223. nr.; 2021, 37. nr.) šādus grozījumus:

1. 13. pantā:

papildināt ceturto daļu ar 8. un 9. punktu šādā redakcijā:

“8) novērstu militāro darbību rezultātā izraisītu valsti apdraudošu situāciju;

9) veiktu speciālo operāciju.”;

papildināt septīto daļu ar 3. un 4. punktu šādā redakcijā:

“3) tas nepieciešams, lai novērstu militāro darbību rezultātā izraisītu valsti apdraudošu situāciju un, ja tas ir pamatots ar militārās operācijas konceptu;

4) tas nepieciešams, lai veiktu speciālās operācijas un, ja tas ir pamatots ar operācijas konceptu.”;

izteikt 10. daļu šādā redakcijā:

“(10) Dienesta šaujamieroča izmantošanai un pielietošanai jābūt nepieciešamai un samērīgai. Dienesta šaujamieroča pielietošanas gadījumā karavīrs atbilstoši savām zināšanām un prasmēm cietušajam sniedz nepieciešamo pirmo vai paplašināto pirmo palīdzību. Par katru dienesta šaujamieroča pielietošanas gadījumu karavīrs nekavējoties pakļautības kārtībā ziņo vienības komandierim (priekšniekam), kurš par notikušo nekavējoties ziņo Militārajai policijai, bet, ja negadījuma rezultātā iestājusies cilvēka nāve, arī prokuratūrai.”

1. 14. pantā:

papildināt pirmo daļu ar 5. un 6. punktu šādā redakcijā:

“5) pārvarētu militāro darbību rezultātā izraisītu valsti apdraudošu situāciju;

6) veiktu speciālo operāciju.”;

aizstāt trešajā daļā vārdus “militārajai policijai” ar vārdiem “Militārajai policijai”.

1. Izteikt 29. panta pirmās daļas pirmo teikumu šādā redakcijā:

“Ja karavīrs ir aizdomās turētais vai apsūdzētais kriminālprocesā, vai pret karavīru tiek veikta militārās disciplīnas pārkāpuma izskatīšana un viņa atrašanās amatā var traucēt militārās disciplīnas pārkāpuma izskatīšanas gaitu vai dienesta pienākumu pildīšanu, karavīru ar motivētu lēmumu līdz lietas izlemšanai var atstādināt no amata.”

4. Papildināt 45. panta otro daļu ar otro teikumu šādā redakcijā:

“Nacionālo bruņoto spēku komandieris var piešķirt uz laiku citām personām tiesības valkāt karavīra formas tērpu.”

5. 70. pantā:

aizstāt pirmajā daļā vārdu “materiālo” ar vārdu “mantisko”;

svītrot otro daļu.

6. Aizstāt 73. pantā vārdu “karavīru” ar vārdu “personu”.

Ministru prezidenta biedrs,

aizsardzības ministrs A. Pabriks